REGOLAMENT TAL-KUMMISSJONI (KE) Nru 459/2009
tad-29 ta’ Mejju 2009
li jememda r-Regolament (KE) Nru 1249/96 dwar regoli ta’ applikazzjoni għar-Regolament tal-Kunsill (KEE) Nru 1766/92 rigward id-dazji tal-importazzjoni fis-settur taċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 143(b) flimkien mal-Artikolu 4 tiegħu,
Billi:
(1)
L-Anness IVa għar-Regolament tal-Kummissjoni (KE) Nru 1249/96 (2) jinkorpora l-mudelli ta’ ċertifikati ta’ konformità awtorizzati mill-gvern tal-Istati Uniti tal-Amerika f’dak li jirrigwarda l-esportazzjoni ta’ qamħ komuni ta’ kwalità għolja u ta’ qamħ durum ta’ kwalità għolja lejn il-Komunità Ewropea. L-awtoritajiet Amerikani għarrfu lis-servizzi tal-Kummissjoni b’emenda fil-mudelli nazzjonali tagħhom. Jeħtieġ għaldaqstant li l-mudelli msemmija jkunu emendati.
(2)
B’konsegwenza jeħtieġ li r-Regolament (KE) Nru 1249/96 jiġi emendat.
(3)
Il-miżuri pprovduti b’dan ir-Regolament huma skont l-opinjoni tal-kumitat ta’ ġestjoni tal-organizzazzjoni komuni tas-swieq agrikoli,
ADOTTAT DAN IR-REGOLAMENT:
Artikolu 1
L-Anness IVa għar-Regolament tal-Kummissjoni (KE) Nru 1249/96 għandu jinbidel bit-test li jidher fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 29 ta’ Mejju 2009.